section_heading: Samostalna Ukrajina 1991.
paragraph_text: Ukrajina se našla pred izazovom da uspješno prijeđe tranzicijsko razdoblje iz sovjetskog socijalizma u društvo političke demokracije i tržišne ekonomije. Predsjednik Ukrajine Leonid Kravčuk (1991. – 1994.) naišao je na podršku političke opozicije koja je prethodno zagovarala demokratizaciju društva, a Komunistička partija Ukrajine je na jedno vrijeme ukinuta. U novom političkom okruženju Kravčuk gotovo da nije nailazio na političku opoziciju no to nije bio dovoljan razlog kako bi se naslijeđeni stavovi i svjetonazor stare sovjetske političke elite izmijenili u kratkom vremenu, što je doista bilo neophodno.